Louis Alexandre Berthier
Store norske leksikon,Historie,Verdens historie og samtidshistorie,Europa,Frankrikes historie
Louis Alexandre Berthier var en fransk offiser. I 1780 deltok han i den amerikanske uavhengighetskrigen.
Han ble i 1795 stabssjef ved den italienske armé og i 1796 Napoleon Bonapartes nærmeste underordnede. Berthier var senere en av Napoleons viktigste medarbeidere, dels som sjef for hans stab, dels som krigsminister. Han ble utnevnt Marskalk i 1804.Ifølge flere samtidskilder var Berthier en dyktig administrator og en ypperlig stabsoffiser, men manglet selvstendige førerevner.I 1814 sluttet han seg til Ludvig 18, fulgte ham til Belgia under de hundre dager, og reiste derfra til Bamberg, hvor han døde noen få dager før slaget ved Waterloo.Napoleon mente siden at slaget ved Waterloo kunne fått et annet utfall hvis Berthier fortsatt hadde hatt kommandoen over troppene hans. Les mer i Store norske leksikon Napoleon 1 Bonaparte napoleonskrigene napoleonstiden